10. ΝΟΜΟΘΕΤ. ΔΙΑΤΑΓΜΑ υπ' αριθ. 661 της 9/16 Σεπτ. 1970 (ΦΕΚ Α' 190) Περί παραγραφής του αξιοποίνου τελεσθέντων άνευ αδείας και αναγνωρισθέντων, διοικητικώς, γάμων Στρατιωτικών. Άρθρ.1.-1.Εξαλείφεται, παραγραφόμενον δια του παρόντος, το αξιόποινον του αδικήματος της άνευ αδείας νυμφεύσεως των Στρατιωτικών και των τριών Κλάδων των Ενόπλων Δυνάμεων, των οποίων ο γάμος ανεγνωρίσθη δυνάμει του Α.Ν. 579/68 "περί αντικαταστάσεως και τροποποιήσεως διατάξεών τινων του Ν.Δ. 2977/54 "περί αδειών γάμου Αξιωματικών και των τριών Κλάδων, ως και Ανθυπασπιστών και Υπαξιωματικών του Στρατού Ξηράς και των τούτοις αντιστοιχούντων του Β. Ναυτικού και της Αεροπορίας". 2.Δικογραφίαι, αφορώσαι εις το εν τω προηγουμένω άρθρω αδίκημα, τίθενται εις το αρχείον δια πράξεως του ασκούντος την ποινικήν δίωξιν ή του αρμοδίου Βασιλικού Επιτρόπου. Άρθρ.2.-Οιαδήποτε ποινή, καταγνωσθείσα δια δικαστικής αποφάσεως, επί τη αυτή, ως άνω, πράξει, παραγράφεται, αίρονται δε άπασαι αι εκ ταύτης συνέπειαι. Άρθρ.3.-Η ισχύς του παρόντος άρχεται από της δημοσιεύσεώς τους εις την Εφημερίδα της Κυβερνήσεως. 